Česlovas Vytautas Stankevičius

Česlovas Vytautas Stankevičius (g. 1937 m. vasario 27 d. Šeštiniuose, Vilkaviškio apskritis) – Lietuvos politinis ir visuomenės veikėjas, LR krašto apsaugos ministras, diplomatas, signataras.

 Biografija 
Gimė smulkių ūkininkų šeimoje, kurioje augo jaunesni brolis ir sesuo. 1956 m. baigė Kauno politechnikumą, įgijo statybos techniko kvalifikaciją. 1956–1959 m. tarnavo sovietinėje kariuomenėje. 1959–1974 m. dirbo Miestų statybos projektavimo instituto Kauno filiale: buvo grupės vadovas, vadovaujantis konstruktorius, vyriausiasis specialistas konstruktorius, Techninio skyriaus viršininkas. 1965 m. baigė Kauno politechnikos instituto Statybos fakulteto vakarinį skyrių, įgijo pramoninės ir civilinės statybos inžinieriaus diplomą su pagyrimu.

1974–1990 m. Miestų statybos projektavimo instituto Kauno filialo vyriausiasis inžinierius. 1988 m. birželio 10 d. išrinktas į Sąjūdžio Kauno iniciatyvinę grupę; Sąjūdžio Kauno tarybos pirmininkas, Sąjūdžio Seimo narys. 1990 m. vasario 24 d. išrinktas Aukščiausiosios Tarybos – Atkuriamojo Seimo nariu, 1990–1992 m. Seimo pirmininko Vytauto Landsbergio pavaduotojas.http://www3.lrs.lt/pls/inter3/dokpaieska.showdoc_l?p_id=124

1991–1992 m. Lietuvos valstybinės derybų su Rusija delegacijos vadovas.http://www3.lrs.lt/pls/inter3/dokpaieska.showdoc_l?p_id=1078 1992 m. suteiktas nepaprastojo ir įgaliotojo ambasadoriaus diplomatinis rangas.http://www3.lrs.lt/pls/inter3/dokpaieska.showdoc_l?p_id=1850 1992–1993 m. specialiųjų misijų ambasadorius LR užsienio reikalų ministerijoje.http://www3.lrs.lt/pls/inter3/dokpaieska.showdoc_l?p_id=1849

1996–2000 m. LR Seimo narys.1996–2000 m. kadencijos Seimo narys Gedimino Vagnoriaus, Rolando Pakso ir Andriaus Kubiliaus Vyriausybėse – LR krašto apsaugos ministras. 2001–2005 m. LR ambasadorius Norvegijos Karalystėje.http://www3.lrs.lt/pls/inter3/dokpaieska.showdoc_l?p_id=140423 2005–2008 m. LR užsienio reikalų ministrų Antano Valionio ir Petro Vaitiekūno patarėjas. 2008–2012 m. LR Seimo narys, Seimo pirmininkų Arūno Valinsko ir Irenos Degutienės pavaduotojas.2008–2012 m. kadencijos Seimo narys 2008-2012 m. Lituanistikos tradicijų ir paveldo įprasminimo komisijos pirmininkas.

Žmona Jadvyga (g. 1941). Vaikai Alius, Rimas.

 Bibliografija 
 Derybos su Rusija dėl kariuomenės išvedimo iš Lietuvos. – Vilnius: LR KAM Leidybos centras, 2002. – 127 p.: iliustr. – ISBN 9986-738-41-5
 Sudėtingas Lietuvos derybų su Maskva kelias 1990–1992 metais. – Vilnius: LR Seimo kanceliarija, 2013. – 126 p.: iliustr. – ISBN 978–609-95533-5-1

 Įvertinimas 
 1987 m. LTSR nusipelnęs inžinierius http://www3.lrs.lt/pls/inter3/dokpaieska.showdoc_l?p_id=1046554
 2000 m. DLK Gedimino 2 laipsnio ordinas http://www3.lrs.lt/pls/inter3/dokpaieska.showdoc_l?p_id=95594
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=293024

 Šaltiniai 

|-

|-

Kategorija:Kovo 11 akto signatarai
Kategorija:LR Seimo pirmininko pavaduotojai
Kategorija:Lietuvos krašto apsaugos ministrai
Kategorija:Lietuvos ambasadoriai Norvegijoje
Kategorija:Lietuvos inžinieriai statybininkai